**คู่มือสำหรับประชาชน: การขอลงรายการสัญชาติไทยในทะเบียนบ้านตามมาตรา 23 แห่งพระราชบัญญัติสัญชาติ (ฉบับที่ 4) พ.ศ. 2551**

หน่วยงานที่รับผิดชอบ:สำนักบริหารการทะเบียน

กระทรวง:กระทรวงมหาดไทย

1. **ชื่อกระบวนงาน**:การขอลงรายการสัญชาติไทยในทะเบียนบ้านตามมาตรา 23 แห่งพระราชบัญญัติสัญชาติ (ฉบับที่ 4) พ.ศ. 2551
2. **หน่วยงานเจ้าของกระบวนงาน:**สำนักบริหารการทะเบียน
3. **ประเภทของงานบริการ:**กระบวนงานบริการที่ให้บริการในส่วนภูมิภาคและส่วนท้องถิ่น (กระบวนงานบริการที่เบ็ดเสร็จในหน่วยเดียว)
4. **หมวดหมู่ของงานบริการ:**อนุมัติ
5. **กฎหมายที่ให้อำนาจการอนุญาต หรือที่เกี่ยวข้อง:**

|  |  |
| --- | --- |
| 1) | พ.ร.บ. สัญชาติ(ฉบับที่ 4) พ.ศ. 2551 |

1. **ระดับผลกระทบ:** บริการที่มีความสำคัญด้านเศรษฐกิจ/สังคม
2. **พื้นที่ให้บริการ:** ส่วนภูมิภาค, ท้องถิ่น
3. **กฎหมายข้อบังคับ/ข้อตกลงที่กำหนดระยะเวลา** -

**ระยะเวลาที่กำหนดตามกฎหมาย / ข้อกำหนด ฯลฯ** 0วัน

1. **ข้อมูลสถิติ**

**จำนวนเฉลี่ยต่อเดือน**284

**จำนวนคำขอที่มากที่สุด** 659

**จำนวนคำขอที่น้อยที่สุด** 73

1. **ชื่ออ้างอิงของคู่มือประชาชน** [สำเนาคู่มือประชาชน] การขอลงรายการสัญชาติไทยในทะเบียนบ้านตามมาตรา 23 แห่งพระราชบัญญัติสัญชาติ (ฉบับที่ 4) พ.ศ. 2551 08/06/2558 15:14
2. **ช่องทางการให้บริการ**

|  |  |
| --- | --- |
| 1) | **สถานที่ให้บริการ**สำนักทะเบียนอำเภอ(แห่งท้องที่ที่ผู้นั้นมีภูมิลำเนาในปัจจุบันหรือได้จัดทำทะเบียนประวัติ)/ติดต่อด้วยตนเองณหน่วยงาน  **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  **หมายเหตุ** - |
| 2) | **สถานที่ให้บริการ**สำนักทะเบียนท้องถิ่น (แห่งท้องที่ที่ผู้นั้นมีภูมิลำเนาในปัจจุบันหรือได้จัดทำทะเบียนประวัติ)/ติดต่อด้วยตนเองณหน่วยงาน  **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  **หมายเหตุ** - |

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

คุณสมบัติ  
บุคคลที่จะยื่นคำขอลงรายการสัญชาติไทยมีอายุตั้งแต่ 15 ปีบริบูรณ์ขึ้นไปกรณีอายุต่ำกว่า 15 ปีให้บิดามารดาหรือผู้ปกครองยื่นคำขอแทนสามารถแบ่งเป็น 3 กลุ่ม  
1. เป็นกลุ่มบุคคลที่เกิดในประเทศไทยก่อนวันที่ 14 กุมภาพันธ์ 2515 โดยมีพ่อและแม่เป็นคนต่างด้าวที่เข้ามาอยู่ในประเทศไทยเป็นการชั่วคราวหรือได้รับผ่อนผันให้อยู่ได้เป็นกรณีพิเศษหรือเข้ามาอยู่ในประเทศไทยโดยมิชอบด้วยกฎหมาย  
2. เป็นกลุ่มบุคคลที่เกิดในประเทศไทยตั้งแต่วันที่ 14 ธันวาคม 2515 ถึงวันที่ 25 กุมภาพันธ์ 2535 โดยมีพ่อและแม่เป็นคนต่างด้าวที่เข้ามาอยู่ในประเทศไทยเป็นการชั่วคราวหรือได้รับผ่อนผันให้อยู่ได้เป็นกรณีพิเศษหรือเข้ามาอยู่ในประเทศไทยโดยมิชอบด้วยกฎหมาย  
3.กลุ่มบุตรของบุคคลกลุ่มที่ 1 หรือกลุ่มที่ 2 ที่เกิดในประเทศไทยก่อนวันที่ 28กุมภาพันธ์ 2551 บุคคลกลุ่มนี้ต้องมีพ่อหรือแม่คนใดคนหนึ่งหรือทั้งสองคนเป็นผู้ที่เกิดในประเทศไทยและถูกถอนสัญชาติตามปว.337 จึงเป็นสาเหตุทำให้ผู้ที่เป็นบุตรไม่ได้รับสัญชาติไทย  
  
เงื่อนไข  
1)เป็นผู้ที่อาศัยอยู่ในประเทศไทยติดต่อกันโดยมีหลักฐานการทะเบียนราษฎร  
2) เป็นผู้มีความประพฤติดีหรือทำคุณประโยชน์ให้แก่สังคมหรือประเทศไทย  
  
หมายเหุต  
1) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์เป็นเหตุให้ไม่สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติมโดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าวมิเช่นนั้นจะถือว่าผู้ยื่นคำขอละทิ้งคำขอโดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน  
2) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับตั้งแต่วันพิจารณาแล้วเสร็จตามมาตรา 10 แห่งพ.ร.บ.อำนวยความสะดวกในการพิจารณาอนุญาตของทางราชการพ.ศ.2558

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ** | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | 1) ผู้ยื่นคำขอลงรายการสัญชาติไทยตามแบบคำขอลงรายการสัญชาติไทยในทะเบียนบ้านตามม.23 พร้อมด้วยเอกสารหลักฐาน 2) ตรวจสอบความครบถ้วนถูกต้องของเอกสารหลักฐานและการมีชื่อและรายการบุคคลฐานข้อมูลทะเบียนราษฎร | 1 วัน | สำนักทะเบียนอำเภอ/สำนักทะเบียนท้องถิ่น | - |
| 2) | การพิจารณา | สอบสวนผู้ยื่นคำขอและพยานบุคคลผู้น่าเชื่อถือเพื่อให้การรับรองคุณสมบัติตามกฎหมายของผู้ยื่นคำขอรวบรวมเอกสารหลักฐานที่เกี่ยวข้องพร้อมความเห็นเสนอให้นายอำเภอ/ผู้อำนวยการเขต (แล้วแต่กรณี) พิจารณา | 89 วัน | สำนักทะเบียนอำเภอ/สำนักทะเบียนท้องถิ่น | - |
| 3) | การพิจารณา | นายอำเภอ/ผู้อำนวยการเขต (แล้วแต่กรณี) พิจารณาอนุมัติหรือไม่อนุมัติ | 15 วัน | สำนักทะเบียนอำเภอ/สำนักทะเบียนท้องถิ่น | - |
| 4) | การพิจารณา | -กรณีที่มีคำสั่งอนุญาตนายทะเบียนส่งเรื่องให้สำนักทะเบียนกลางตรวจสอบเพื่อกำหนดเลขประจำตัวประชาชนและแจ้งผลการพิจารณาให้ผู้ยื่นคำขอทราบเป็นหนังสือ -กรณีที่มีคำสั่งไม่อนุญาตให้แจ้งเหตุผลดังกล่าวด้วย | 5 วัน | สำนักทะเบียนอำเภอ/สำนักทะเบียนท้องถิ่น | - |
| 5) | การพิจารณา | สำนักทะเบียนกลางตรวจสอบหลักฐานเอกสารผลการพิจารณาอนุมัติของนายอำเภอ/ผู้อำนวยการเขตและดำเนินการกำหนดเลขประจำตัวประชาชนให้แก่ผู้ยื่นคำขอ | 15 วัน | สำนักบริหารการทะเบียน | - |
| 6) | การพิจารณา | - สำนักทะเบียนกลางแจ้งผลการกำหนดเลขบัตรประจำตัวประชาชน - สำนักทะเบียนอำเภอ/สำนักทะเบียนท้องถิ่นแจ้งผู้ยื่นคำขอเพื่อเพิ่มชื่อเข้าในทะเบียนบ้าน (ท.ร.14) | 7 วัน | สำนักบริหารการทะเบียน | - |

**ระยะเวลาดำเนินการรวม** 132 วัน

1. **งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว**

ยังไม่ผ่านการดำเนินการลดขั้นตอน

1. **รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | สูติบัตรหรือหนังสือรับรองการเกิด (ท.ร.20/1) หรือหนังสือรับรองสถานที่เกิดของผู้ขอลงรายการสัญชาติไทย | กรมการปกครอง | 1 | 1 | ฉบับ | (รับรองสำเนาถูกต้อง) |
| 2) | ทะเบียนบ้าน (ท.ร.14หรือท.ร.13) ทะเบียนประวัติ (ท.ร.38 ท.ร.38/1 ท.ร.38 กหรือท.ร.38 ข) หรือทะเบียนประวัติประเภทต่างๆในกรณีที่เคยได้รับการจัดทำทะเบียนประวัติ | กรมการปกครอง | 1 | 1 | ฉบับ | (รับรองสำเนาถูกต้อง) |
| 3) | บัตรประจำตัวคนซึ่งไม่มีสัญชาติไทย(ถ้ามี) | กรมการปกครอง | 1 | 1 | ฉบับ | (รับรองสำเนาถูกต้อง) |
| 4) | ใบสำคัญประจำตัวคนต่างด้าว (ถ้ามี) | กองบัญชาการตำรวจนครบาล | 1 | 1 | ฉบับ | (รับรองสำเนาถูกต้อง) |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | หลักฐานแสดงว่าพ่อหรือแม่เป็นผู้เกิดในประเทศไทย (กรณีผู้ยื่นคำขอเกิดระหว่าง 26 กุมภาพันธ์ 2535- ถึงวันที่ 27 กุมภาพันธ์ 2551 | กรมการปกครอง | 1 | 1 | ฉบับ | (รับรองสำเนาถูกต้อง) |
| 2) | รูปถ่ายขนาด 2 นิ้วจำนวน 1 รูป | - | 1 | 0 | ฉบับ | - |
| 3) | เอกสารที่หน่วยงานหรือองค์กรต่างๆออกให้เพื่อรับรองความประพฤติหรือการทำคุณประโยชน์ให้กับสังคม (ถ้ามี) | - | 1 | 1 | ฉบับ | - |
| 4) | สำเนาทะเบียนบ้าน/สำเนาบัตรประจำตัวประชาชนของพยานที่ให้การรับรองบุคคล | กรมการปกครอง | 1 | 1 | ฉบับ | (รับรองสำเนาถูกต้อง) |

1. **ค่าธรรมเนียม**

|  |  |
| --- | --- |
| 1) | **ไม่เสียค่าธรรมเนียม**  **ค่าธรรมเนียม**0 บาท  **หมายเหตุ** *-* |

1. **ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน**ศูนย์ดำรงธรรมกระทรวงศูนย์ดำรงธรรมจังหวัดศูนย์ดำรงธรรมอำเภอ ***หมายเหตุ****(โทร 1567)* |
| 2) | **ช่องทางการร้องเรียน**สำนักบริหารการทะเบียนกรมการปกครอง 59 หมู่11 ถ.ลำลูกกาคลอง 9 ต.บึงทองหลางอ.ลำลูกกาจ.ปทุมธานี 12150 ***หมายเหตุ****( โทร 1548 (สายด่วน) http://www.bora.dopa.go.th)* |

1. **ตัวอย่างแบบฟอร์ม ตัวอย่าง และคู่มือการกรอก**

|  |  |
| --- | --- |
| 1) | แบบคำขอลงรายการสัญชาติไทยในทะเบียนบ้านตามมาตรา 23 แห่งพระราชบัญญัติสัญชาติ (ฉบับที่ 4) พ.ศ.2551 *-* |

1. **หมายเหตุ**

-

|  |  |
| --- | --- |
| **วันที่พิมพ์** | 17/07/2558 |
| **สถานะ** | เผยแพร่คู่มือบนเว็บไซต์แล้ว |
| **จัดทำโดย** | สุกัญญาดีด้วยชาติ |
| **อนุมัติโดย** | วิเชียรชิดชนกนารถ |
| **เผยแพร่โดย** | ANUSORN JIRAPITAK |